lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en nl lv en lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Ungurpilī atklāta moderna ēka grāmatmīļiem, uzņēmējiem un radošiem ļaudīm (papildināts ar video) – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Ungurpilī atklāta moderna ēka grāmatmīļiem, uzņēmējiem un radošiem ļaudīm (papildināts ar video)
Liāna Lilenblate-Sipko01.11.201603.11.2016 Aktualitātes, Alojas pagasts un pilsēta, Biedrības, Kultūra, NVO, Ungurpils, Ungurpils bibliotēka, Uzņēmējdarbība
Pagājušajā piektdienā Ungurpilī Dzirnavezera krastā svinīgā atklāšanas pasākumā durvis vēra jaunuzceltais Alojas novada uzņēmējdarbība atbalsta centrs-bibliotēka SALA, kurā izvietota moderna bibliotēka, konferenču zāle un telpas sanāksmēm. Vairāku gadu garumā lolotā ungurpiliešu un pašvaldības ideja par jaunu bibliotēku un vietu, kur pulcēties vietējai sabiedrībai, ir īstenojusies.
Ēkas atklāšanas pasākums pulcēja gandrīz simts viesu. To vidū bija projekta sadarbības partneri, būvniecībā iesaistītās personas, kaimiņu pašvaldību vadītāji, pašvaldības darbinieki, bibliotekāri, dažādu organizāciju, iestāžu un biedrību pārstāvji.
Pirms svinīgās lentes griešanas klātesošos uzrunāja Alojas novada domes priekšsēdētāja Dace Vilne. Viņa pateicās sadarbības partneriem par projekta laikā sniegto atbalstu un uzsvēra: – Mēs ceram, ka šī ēka kļūs ne tikai par Ungurpils un Alojas novada iedzīvotāju un uzņēmēju iecienītu vietu, kur radīt idejas un pavadīt brīvo laiku, bet tā būs nozīmīga visam Vidzemes reģionam. Viņas teikto vēlāk apsveikuma runā apstiprināja arī Limbažu Galvenās bibliotēkas vadītāja Dzintra Justa: – Bibliotekāru sabiedrībā ļoti gaidīja šīs ēkas atklāšanu, jo tās funkciju apvienojums ir unikāls. Mēs to uzskatām par mūsu visu resursu, jo šeit varēsim rīkot seminārus, lekcijas un bibliotēku pasākumus. Arī Latvijas Nacionālās bibliotēkas vadītājs Andris Vilks atzinīgi novērtēja pašvaldības ieguldījumu bibliotēku sistēmas attīstībā. Uz veiksmīgu sadarbību un pasākumu rīkošanas iespējām cer arī Latvijas Lauku konsultāciju un izglītības centra Limbažu biroja vadītājs Aigars Legzdiņš, tāpat Vidzemes augstskolas Zināšanu un tehnoloģiju centra direktors Kaspars Osis, kurš aicināja šeit radīt idejas, par kurām dzirdēs ne tikai Vidzemē.
Līdz ar īpašās lentes svinīgu pārgriešanu, pacilātā un muzikālā gaisotnē turpinājās sumināšana. Visi kā viens vēlēja ar šīs ēkas palīdzību mācīties, izglītoties un radīt jaunas idejas. Tika cildināta arī ēkas arhitektūra, uzteikta tās vienkāršība un elegance. – Projekta idejas autori ir Sia “HUMA arhitektu studija”. Mans darbs bija viņu lielisko ideju kopā ar pasūtītāju un būvnieku realizēt dzīvē. Es ceru, ka šajā namā labi jutīsies ikviens, te mācīsies baudīt skaisto vidi, arhitektūru un augs garīgi, – savā runā vēlēja arhitekte Ija Rudzīte, kura veica ēkas būvniecības procesa autoruzraudzību.
Iecerēts, ka SALĀ neliela vieta ceļojumu fotogrāfiju un suvenīru izvietošanai tiks atvēlēta arī pasaules latviešu klaidoņiem, kuri jau vairākus gadus saistīti ar Ungurpili. Pasaules ceļotāju vadonis Pēteris Strūbergs bibliotēkai dāvināja divas grāmatas par ceļošanu un pirmo suvenīru – koala lācīti, lai nākotnē veidotu kolekciju, ko varēs aplūkot ikviens. Pa izzinošai un aizraujošai grāmatai bija atveduši arī izdevniecība „Jumava”, Sia „Aloja Starkelsen” un citi viesi. Biedrības „Ungurpils ezera saimnieks” vadītājs Andrejs Hansons svinīgajā pasākumā jutās saviļņots. Viņš atcerējās brīdi, kad stāvējis pļavā, kur šobrīd atrodas bibliotēka, un nodomājis, ka arī Ungurpilī reiz būs pašiem sava Gaismas pils. Viņš aicināja visus kopā gādāt par ēkas atpazīstamību: – Te nu ir mūsu Gaismas pils! Salenieki, latiņa ir uzstādīta! Uz priekšu!
Spēka vārdus īpašā rāmītī bibliotēkas vadītājai Ievai Prauliņai bija sagatavojušas kolēģes no Alojas novada bibliotēkām. – Mēs visi zinām, ka no vārdiem ir atkarīgi notikumi un emocijas, tāpēc gribam tevi stiprināt ar pozitīviem vārdiem. Lai tie dod spēku, zināšanas, varēšanu un izsijā emocijas, – vēlēja Alojas pilsētas bibliotēkas vadītāja Sarmīte Frīdenfelde.
Apsveicēju pulkam pievienojās arī Vides aizsardzības un reģionālās attīstības ministrijas ministra padomnieks stratēģiskās plānošanas jautājumos Dainis Locis: – Šī ēka ir viens no spilgtākajiem energoefektīvo ēku piemēriem Latvijā. Tā parāda, kā pašvaldība zem viena jumta veiksmīgi apvienojusi izglītības, kultūras un uzņēmējdarbības jomas. Viņš uzsvēra Norvēģijas valsts pienesumu un atbalstu, bez kura Latvijā netiktu realizēti daudzi nozīmīgi projekti.
Ēkas interjeru turpmāk papildinās un izdaiļos arī dažādi zaļie augi, tāpat divi mākslas darbi, ko līdz ar sveicieniem bija atveduši sadarbības partneri no Norvēģijas. Promejot katrs viesis saņēma nelielu dāvaniņu ar ēkas logo uzdruku – krūzīti un speciāli šim pasākumam veidotu garšvielu komplektu, kas ražots novada uzņēmumā Sia „Aloja Starkelsen”. Tāpat ikvienam tika arī pa gabaliņam no īpašās pasākuma atklāšanas lentes. Par muzikālo gaisotni rūpējās dzirkstošais un radošais saksofonu kvintets “The Sparkling 5”. Ēkas atklāšanas pasākumu papildināja konference par videi draudzīgas un energoefektīvas uzņēmējdarbības veicināšanu.
Projekts tika īstenots Eiropas Ekonomikas zonas finanšu instrumenta 2009.–2014. gada perioda programmas “Nacionālā klimata politika” projektu iesniegumu atklāta konkursa “Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” ietvaros.
Alojas novada domes sabiedrisko attiecību speciāliste
← Alojieši apmeklēja “Zinātnieku nakts 2016” pasākumus
No 1. decembra darbnespējas lapas izrakstīs tikai elektroniski →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.